**FAKTA: Fordele ved flexleasing og sæsonleasing af autocampere**

* Mulighed for gode besparelser på registreringsafgiften, som betales á små, månedlige rater og kun for de måneder, der er nummerplader på autocamperen
* Mulighed for lavere værditab: Efter leasing kan autocamperen sælges til hele Europa. Det giver formentligt en bedre pris.
* Besparelse på vægtafgift og forsikring når køretøjet ikke skal bruges
* Lavere kapitalbinding: Leasing frigiver likviditet.

Flex- og sæsonleasing skal ses som et alternativ til at købe kontant eller bankfinansiering og skal ikke forveksles med *leje* i f.eks. 2-4 uger.

**Estimererede omkostninger ved flex- og sæsonleasing vs. kontantkøb:**

|  |  |  |  |  |  |
| --- | --- | --- | --- | --- | --- |
| Totale faste omkostninger | År 1 | År 2 | År 3 | Total over 3 år | Besparelse leasing vs. køb over 3 år |
| Alm. køb på fuld afgift | 234.074 | 180.180 | 144.900 | 559.154 | - |
| Flexleasing 12 md. | 201.360 | 177.980 | 144.300 | 523.640 | 35.514 |
| Sæsonleasing 8 md. (4 passive md.) | 178.857 | 148.338 | 122.190 | 449.385 | 109.769 |
| Sæsonleasing 6 md. (6 passive md.) | 168.905 | 135.031 | 111.892 | 415.828 | 143.326 |
| Sæsonleasing 4 md. (8 passive md.) | 153.653 | 122.975 | 102.635 | 379.263 | 179.891 |

*Her er medregnet afskrivning/værditab på 16%/år, der er anvendt en rentesats på 6% p.a., bankgebyr og tinglysningsomkostninger mv. er fastsat til 22.000 kr. (lånebehov ca. 610.000 kr.), dertil forsikring og CO2-afgift. Variable omkostninger som brændstof, service og reparationer mv. er ikke taget med. Alle beløb er inkl. moms. Beregningerne er foretaget på modellen Roller Team Kronos 279 M årgang 2024 med afsæt i 15.000 km/år og skal udelukkende ses som vejledende.*

**Om Flexto A/S**

Flexto beskæftiger sig med flex-, sæson- og splitleasing af premiumbiler og sportsvogne til både erhverv og private i hele landet. Virksomheden er stiftet af Lars Søgaard og Margrethe Brandt i 2010 og var blandt de første til at give danskerne mulighed for flexleasing. Flexto har ca. 550 biler i flåden og tilbyder altså nu også leasing af autocampere.  Flexto A/S beskæftiger syv medarbejdere på hovedkontoret i Støvring og én på salgskontoret i København. Se mere på flexto.dk.

Vedlagt er højtopløste billeder til fri brug. Foto: Flexto A/S.